เสรี สุชาตะประคัลภ์

เสรี สุชาตะประคัลภ์ อดีตสมาชิกสภาผู้แทนราษฎรจังหวัดอุบลราชธานี อดีตหัวหน้าพรรคแรงงาน และอดีตหัวหน้าพรรคแรงงานประชาธิปไตย ซึ่งเป็นพรรคการเมืองที่มีบทบาทและมีสมาชิกในสภาผู้แทนราษฎรทั้ง 2 ครั้ง

 ประวัติ 
เสรี ได้ลงสมัครรับเลือกตั้ง ส.ส.อุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมือง และได้รับเลือกตั้งเป็นสมัยแรก

เสรี ได้จดทะเบียนจัดตั้งพรรคตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๒๔/๒๕๑๗ เมื่อวันที่ 21 พฤศจิกายน พ.ศ. 2517 โดยมีเขาเป็นหัวหน้าพรรคและ สอาด ปิยวรรณ เป็นเลขาธิการพรรคประกาศกระทรวงมหาดไทย เรื่อง การจดทะเบียนพรรคการเมือง (พรรคแรงงาน)  ราชกิจจานุเบกษา เล่ม ๙๒ ตอน ๑๙๓ ง พิเศษ หน้า ๒๙๐ ๑๘ กันยายน ๒๕๑๘ นำสมาชิกลงสมัครในการเลือกตั้ง 2 ครั้งคือเมื่อ 26 มกราคม พ.ศ. 2518 และ 4 เมษายน พ.ศ. 2519 แต่ได้รับเลือกตั้งเพียง 1 ที่นั่ง คือ สอาด ปิยวรรณ ส.ส.ลำปาง ต่อมาพรรคถูกยุบไปในปี พ.ศ. 2519

เสรี ได้จดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525 และทำหน้าที่หัวหน้าพรรค จนกระทั่งในปี พ.ศ. 2529 ประเสริฐ ทรัพย์สุนทร จึงเข้ามาทำหน้าที่แทน

ต่อมานายเสรี ถูกกล่าวถึงในกรณีประชาชนในอำเภอวารินชำราบ จังหวัดอุบลราชธานี ถูกนายทุนยึดถือครองที่ดินและไปออกโฉนดโดยมิชอบ เมื่อปี พ.ศ. 2511 - 2512 โดยนายเสรีถูกกล่าวถึงว่าเป็นผู้ขอออกโฉนดที่ดินดังกล่าวชาววารินชำราบ-นักสิทธิชุมชน กะเทาะปัญหา “ธรณีนี่นี้ใครครอง” ชาวบ้านต่อสู้นายทุนโกงที่ดิน

ปัจจุบันนายเสรี ถึงแก่กรรมแล้วคำสั่งศาลปกครองสูงสุดที่ 150/2550 คำร้องที่ 22/2550 นายมานพ พลจันทร์ ในฐานะผู้จัดการมรดกของนายสมดุลย์ สุชาตะประคัลภ์ และนายเสรี สุชาตะประคัลภ์ ผู้ฟ้องคดี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๗ ตอนที่ ๑๒๒ ง ฉบับพิเศษ หน้า ๗๖๕, ๓๑ ธันวาคม ๒๕๑๓
 อ้างอิง 

หมวดหมู่:บุคคลจากจังหวัดอุบลราชธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:หัวหน้าพรรคการเมืองในประเทศไทย
หมวดหมู่:พรรคประชาธิปัตย์
หมวดหมู่:พรรคแรงงาน (ประเทศไทย)